ai4bharat/Pralekha huggingface dataset:
কর্পোরেটবিষয়সংক্রান্তমন্ত্রক
ভারতের প্রতিযোগিতা কমিশনের দশম প্রতিষ্ঠা বার্ষিকী উদযাপন
নয়াদিল্লি, ২১ মে, ২০১৯
ভারতের প্রতিযোগিতা কমিশনের দশম প্রতিষ্ঠা বার্ষিকী গত সোমবার উদযাপন করা হয়। প্রতিযোগিতা আইনের বিভিন্ন ধারা ও বিধি স্বতন্ত্র রূপে বলবৎ করার বিষয়গুলিই এই দিবস উদযাপনের মধ্য দিয়ে প্রতিফলিত হয়। প্রতিষ্ঠা বার্ষিকী উদযাপন অনুষ্ঠানে সহযোগিতামূলক যুক্তরাষ্ট্রীয় ব্যবস্থায় প্রতিযোগিতামূলক যুক্ত ব্যবস্থা কি পরিপূরক হয়ে উঠবে? – এই বিষয়ে পঞ্চদশ অর্থ কমিশনের চেয়ারম্যান শ্রী এম কে সিং ভাষণ দেন। তিনি ভারতীয় সংবিধানের ২৮০ নম্বর ধারার প্রেক্ষিতে অর্থ কমিশনের উপযোগিতা, এক্তিয়ার এবং মান্যতা ও কর্তব্য সম্পর্কে ব্যাখ্যা দেন। কেন্দ্র ও রাজ্যগুলির মধ্যে কর বাবদ রাজস্বের যথাযথ বন্টন চ্যালেঞ্জপূর্ণ বলে মন্তব্য করে শ্রী সিং বলেন, রাজ্যগুলির অর্থনৈতিক কাঠামো, জনসংখ্যাগত বৈশিষ্ট্য এবং প্রশাসনিক ব্যবস্থার দরুণ এটা সম্ভব নয়। অবশ্য, অর্থ কমিশন সমতা ও সুসামঞ্জস্য বজায় রাখার প্রয়াস চালিয়ে যাবে।
বাজার নিয়ন্ত্রক হিসাবে ভারতের প্রতিযোগিতা কমিশনের ভূমিকার প্রশংসা করে শ্রী সিং বলেন, ক্রমবর্ধমান বিশ্বায়ন এবং সমগ্র বিশ্ব জুড়ে পারস্পরিক নির্ভরশীলতার দরুণ কমিশনের ভূমিকায় আরও বিবিধতা থাকা প্রয়োজন। বিশ্বায়ন তথা বিশ্ব জুড়ে পারস্পরিক নির্ভরশীলতার বিষয়টিকে বিবেচনায় রেখে আরও বেশি বেসরকারি লগ্নি আকৃষ্ট করা জরুরি হয়ে উঠেছে। এই প্রেক্ষিতে রাজ্য সরকারগুলির উচিৎ সার্বিক অগ্রগতির সুযোগ-সুবিধা যথাযথভাবে গ্রহণ করা। রাজ্যগুলির সামগ্রিক উন্নয়নে সরকারি – বেসরকারি অংশীদারিত্ব ইতিবাচক পরিবর্তন নিয়ে আসতে পারে বলে মন্তব্য করে শ্রী সিং বলেন, ভারতের নির্বাচন কমিশন সর্বক্ষেত্রেই গুরুত্বপূর্ণ ভূমিকা পালন করতে পারে। সম্পদের সর্বাধিক সদ্ব্যবহার সুনিশ্চিত করতে কমিশনের বাজার নিয়ন্ত্রক হিসাবেও গুরুত্বপূর্ণ ভূমিকা রয়েছে বলে শ্রী সিং অভিমত প্রকাশ করেন। ভারতে আর্থিক সংস্কারের প্রসঙ্গ উল্লেখ করে শ্রী সিং বলেন, এখনও পর্যন্ত এ ধরণের সংস্কারের ক্ষেত্রে পণ্য বাজার ব্যবস্থার ওপর সর্বাধিক গুরুত্ব দেওয়া হয়েছে। কিন্তু পরিবর্তনশীল পরিস্থিতিতে অর্থনৈতিক সংস্কার প্রক্রিয়ায় শ্রমদান, ভূমি আইন এবং মূলধনের সুযোগ-সুবিধার বিষয়গুলিকেও সামিল করা প্রয়োজন।
অনুষ্ঠানে ভারতের প্রতিযোগিতা কমিশনের চেয়ারম্যান শ্রী অশোক কুমার গুপ্তা বলেন, কমিশনের বয়স কম হলেও এই প্রতিষ্ঠান বাজার ব্যবস্থায় প্রতিযোগিতামুলক কর্মসংস্কৃতি বজায় রাখতেই সর্বদাই সচেষ্ট থেকেছে এবং সংশ্লিষ্ট সকল পক্ষকে সামিল করে এক বিশ্বাসযোগ্য আইনি বিধি ও ধারা বলবতের মাধ্যমে বাজার নিয়ন্ত্রকের ভূমিকা পালন করে আসছে।
CG/BD/SB
(Visitor Counter : 338
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ১১ অক্টোবর, ২০২১
দেশব্যাপী টিকাকরণ অভিযানের আওতায় এখনও পর্যন্ত ৯৫ কোটি ১৯ লক্ষ টিকার ডোজ দেওয়া হয়েছে
দেশে বর্তমানে সুস্থতার হার ৯৮ শতাংশ, ২০২০-র মার্চ মাস থেকে এখনও পর্যন্ত সর্বাধিক
দেশে গত ২৪ ঘণ্টায় করোনামুক্ত হয়েছেন ২১ হাজার ৫৬৩ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৩২ লক্ষ ৯৩ হাজার ৪৭৮
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে বর্তমানে ০.৬৭ শতাংশ, যা ২০২০’র মার্চ থেকে সর্বনিম্ন
দেশে সুস্পষ্টভাবে করোনায় আক্রান্তের সংখ্যা ২ লক্ষ ২৭ হাজার ৩৪৭, যা ২০৯ দিনে সর্বনিম্ন
দেশে গত ২৪ ঘণ্টায় নতুন করে আক্রান্তের সংখ্যা ১৮ হাজার ১৩২, যা ২১৫ দিনে সর্বনিম্ন
সাপ্তাহিক-ভিত্তিতে আক্রান্তের হার ১.৫৩ শতাংশ, যা ১০৮ দিন ৩ শতাংশের নীচে
দৈনিক-ভিত্তিতে আক্রান্তের হার ১.৭৫ শতাংশ, যা গত ৪২ দিন ৩ শতাংশের নীচে
দেশে এখনও পর্যন্ত নমুনা পরীক্ষার সংখ্যা ৫৮ কোটি ৩৬ লক্ষ
CG/BD/SB
(Visitor Counter : 127
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ১৫ই নভেম্বর, ২০২১
দেশ জুড়ে টিকাকরণ অভিযানে এ পর্যন্ত ১১২ কোটি ৩৪ লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ১ লক্ষ ৩৪ হাজার ৯৬ জন। বিগত ৫২৩ দিন বা ১৭ মাসের হিসেবে যা সর্বনিম্ন।
মোট সংক্রমিতের ১ শতাংশের কম, মাত্র ০.৩৯ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
বর্তমানে কোভিড মুক্ত হওয়ার হার ৯৮.২৬ শতাংশ। ২০২০’র মার্চের পর এই হার সর্বোচ্চ।
গত চব্বিশ ঘন্টায় আরোগ্য লাভ করেছেন ১১ হাজার ৯২৬ জন।
সারা দেশে এ পর্যন্ত মোট সুস্থ হয়েছেন ৩ কোটি ৩৮ লক্ষ ৪৯ হাজার ৭৮৫ জন।
ভারতে নতুন করে গত ২৪ ঘন্টায় সংক্রমিত হয়েছেন ১০,২২৯ জন।
দৈনিক সংক্রমিতের হার গত ৪২ দিন ধরে ২ শতাংশের কম, আজ এই হার ১.১২ শতাংশ।
সাপ্তাহিক সংক্রমিতের হার ৫২ দিন ধরে ২ শতাংশের নিচে রয়েছে, বর্তমানে ০.৯৯ শতাংশ।
মোট নমুনা পরীক্ষা হয়েছে ৬২ কোটি ৪৬ লক্ষ।
CG/CB/NS
(Visitor Counter : 110
প্রধানমন্ত্রীরদপ্তর
রাণী লক্ষ্মীবাঈএর জন্মদিনে প্রধানমন্ত্রীর শ্রদ্ধা জ্ঞাপন
নতুনদিল্লি, ১৯শে নভেম্বর, ২০২১
প্রধানমন্ত্রী শ্রী নরেন্দ্র মোদী রাণী লক্ষ্মীবাঈকে তাঁর জন্মদিনে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন; “ নির্ভীক রাণী লক্ষ্মীবাঈকে তাঁর জন্মদিনে আমি প্রণাম জানাই। ভারতের ইতিহাসে তাঁর বিশেষ স্থান রয়েছে। তাঁর সাহসের কথা যুগ যুগ ধরে আলোচিত হবে। ভারতের প্রতিরক্ষা ক্ষেত্রের উন্নতির জন্য কিছু অনুষ্ঠানে যোগ দিতে আমি আজ পরের দিকে ঝাঁসি যাবো”।
CG/CB/NS
(
শিল্পওবাণিজ্যমন্ত্রক
২০২১ – ২২ অর্থবর্ষের প্রথম ত্রৈমাসিকে প্রত্যক্ষ বিদেশী বিনিয়োগে ইক্যুইটির পরিমাণ গত অর্থবর্ষের একই সময়ের তুলনায় ১৬৮ শতাংশ বেড়েছে
নতুন দিল্লি, ২৮ আগস্ট, ২০২১
কেন্দ্রীয় সরকার প্রত্যক্ষ বিদেশী বিনিয়োগ নীতি, লগ্নিতে সুবিধা দান এবং সহজে ব্যবসা বাণিজ্যের ক্ষেত্রে যে সমস্ত সংস্কারমূলক উদ্যোগ গ্রহণ করেছে, তার ফলে দেশে প্রত্যক্ষ বিদেশী বিনিয়োগের পরিমাণ বেড়েছে।
দেশে প্রত্যক্ষ বিদেশী বিনিয়োগের ক্ষেত্রে বৃদ্ধির যে প্রবণতা রয়েছে, তার ফলে ভারত, সারা বিশ্বজুড়ে লগ্নিকারীদের কাছে এক পছন্দের গন্তব্য হয়ে উঠেছে।
চলতি ২০২১ – ২২ অর্থবর্ষের প্রথম তিন মাসে  প্রত্যক্ষ বিদেশী বিনিয়োগের পরিমাণ দাঁড়িয়েছে ২২.৫৩ বিলিয়ন মার্কিন ডলার, যা ২০২০ – ২১ অর্থবর্ষের প্রথম ত্রৈমাসিকে বিনিয়োগের পরিমাণ ১১.৮৪ বিলিয়ন মার্কিন ডলারের তুলনায় ৯০ শতাংশ বেশি।
চলতি অর্থবর্ষের প্রথম ত্রৈমাসিকে প্রত্যক্ষ বিদেশী বিনিয়োগের ক্ষেত্রে ইক্যুইটির পরিমাণ দাঁড়িয়েছে ১৭.৫৭ বিলিয়ন মার্কিন ডলার, যা গত অর্থবর্ষের একই সময়ে ইক্যুইটির পরিমাণ ৬.৫৬ বিলিয়ন মার্কিন ডলারের তুলনায় ১৬৮ শতাংশ বেশি।
অটোমোবাইল বা মোটরগাড়ি শিল্পে চলতি অর্থবর্ষের প্রথম তিন মাসে প্রত্যক্ষ বিদেশী বিনিয়োগের ক্ষেত্রে ইক্যুইটি শেয়ারের পরিমাণ দাঁড়িয়েছে ২৭ শতাংশ। এছাড়াও, কম্পিউটার সফটওয়্যার অ্যান্ড হার্ডওয়্যার ক্ষেত্রে ইক্যুইটির পরিমাণ ১৭ শতাংশ এবং পরিষেবা ক্ষেত্রে ইক্যুইটি শেয়ারের পরিমাণ ১১ শতাংশ হয়েছে।
চলতি ২০২১ – ২২ অর্থবর্ষে কর্ণাটকে সর্বাধিক প্রত্যক্ষ বিদেশী বিনিয়োগের ক্ষেত্রে ইক্যুইটির পরিমাণ দাঁড়িয়েছে ৪৮ শতাংশ। মহারাষ্ট্রে ইক্যুইটি শেয়ারের পরিমাণ ২৩ শতাংশ এবং দিল্লিতে এই পরিমাণ ১১ শতাংশ।
CG/BD/SFS
(Visitor Counter : 163
গ্রামোন্নয়নমন্ত্রক
প্রধানমন্ত্রী শ্রী নরেন্দ্র মোদী আগামীকাল জাতীয় গ্রামীণ জীবন-জীবিকা মিশনের সুবিধাভোগীদের সঙ্গে সরাসরি মতবিনিময় করবেন
নয়াদিল্লি, ১১ জুলাই, ২০১৮
প্রধানমন্ত্রী শ্রী নরেন্দ্র মোদী আগামীকাল  ভিডিও কনফারেন্সের মাধ্যমে জাতীয় গ্রামীণ জীবন-জীবিকা মিশনের দীনদয়াল অন্তদ্বয় যোজনার অধীন স্বনির্ভর গোষ্ঠীর সদস্য এবং দীনদয়াল উপাধ্যায় গ্রামীণ কৌশল্য যোজনার সুবিধাভোগীদের সঙ্গে সরাসরি মতবিনিময় করবেন। এই অনুষ্ঠানটি দূরদর্শনে সরাসরি সম্প্রচার করা হবে। এছাড়া এনআইসিও সরাসরি ওয়েব কাস্টিং করবে। স্বনির্ভর গোষ্ঠীর সদস্য এবং গ্রামীণ কৌশল্য যোজনার সুবিধাভোগীরা তাদের অভিজ্ঞতার কথা সরাসরি প্রধানমন্ত্রীকে শোনাবেন। এই উদ্যোগগুলি কিভাবে তাঁদের জীবন পাল্টে দিয়েছে, সে বিষয়েও প্রধানমন্ত্রী অবগত হতে পারবেন।
মাদক বিরোধী অভিযানের সঙ্গে সামিল বিহারের স্বনির্ভর গোষ্ঠীর কিছু সুবিধাভোগীর, ছত্তিশগড়ের ইঁট নির্মাণের সঙ্গে যুক্ত কিছু সুবিধাভোগী, স্যানিটারি ন্যাপকিন উৎপাদন ও বিপণনের সঙ্গে যুক্ত ঝাড়খন্ডের এক সুবিধাভোগী এবং মধ্যপ্রদেশ থেকে গ্রামীণ কৌশল্য যোজনার সুবিধাভোগীরা প্রধানমন্ত্রীর সঙ্গে সরাসরি কথা বলবেন। এছাড়াও তামিলনাড়ু থেকে কয়েকজন বিশেষভাবে সক্ষম ব্যক্তি, তেলেঙ্গানার স্বনির্ভর গোষ্ঠীর সঙ্গে যুক্ত একজন উপদেষ্টা, জম্মু ও কাশ্মীরের ডেয়ারী শিল্পের সঙ্গে যুক্ত স্বনির্ভর গোষ্ঠীর সদস্য এবং গুজরাটের নিম বীজ সংগ্রহকারী ও বিপণনের সঙ্গে যুক্ত স্বনির্ভর গোষ্ঠীর সদস্যরা প্রধানমন্ত্রীকে তাঁদের অভিজ্ঞতার কথা শোনাবেন।
CG/BD/NS/…
(Visitor Counter : 49
য়ুমলৈ-কৈরৈ মন্ত্রালয়
কেন্দ্রগী গৃহ মন্ত্রী শ্রী অমিত শাহনা চিয়র লৌদুনা ফম্বা হায় লেবেল কমিতী মীফম্না রাজ্য মঙাদা অহেনবা কেন্দ্রগী তেংবাংগী লুপা করোর ১,৮১৬.১৬২ অয়াবা পীখ্রে
মসিনা অসিগুম্বা নেচরেল দিজাস্তর মায়োক্নরিবা রাজ্য মঙাগী মীয়ামগী তেংবাংগীদমক প্রধান মন্ত্রী শ্রী নরেন্দ্র মোদীগী লুচিং মখাদা কেন্দ্র সরকারগী ৱারেপ অদু উৎলি
অসাম, হিমাচল প্রদেশ, কর্নাতকা, মেঘলয়া অমসুং নগালেন্দনা ২০২২গী মতম মনুংদা লাকখিবা ইচাও/লেন্দস্লাইদ, ক্লাউদব্রস্তকীদমক ফন্দশিং ফংগনি
কেন্দ্রগী গৃহ মন্ত্রী শ্রী অমিত শাহগী চিয়রমেনশিপ মখাদা হায় লেবেল কমিতী না ২০২২গী মতম মনুংদা লাকখিবা ইচাও, লেন্দস্লাইদ, ক্লাউদব্রস্তনা শোকহল্লবা রাজ্য মঙাদা নেস্নেল দিজাস্তর রেস্পোন্স ফন্দ গী মখাদা অহেনবা কেন্দ্রগী তেংবাং অয়াবা পীখ্রে। মসিনা অসিগুম্বা নেচরেল দিজাস্তর মায়োক্নরিবা রাজ্য মঙাগী মীয়ামগী তেংবাংগীদমক প্রধান মন্ত্রী শ্রী নরেন্দ্র মোদীগী লুচিং মখাদা কেন্দ্র সরকারগী ৱারেপ অদু উৎলি।
ঐচ.এল.সি.না এন.দি.আর.এফ.দগী রাজ্য মঙাদা লুপা করোর ১,৮১৬.১৬২গী অহেনবা কেন্দ্রগী তেংবাং অয়াবা পীখ্রে। ব্রেকঅপ মখাদা লৈরে:-
অসামদা লুপা করোর ৫২০.৪৬৬
হিমাচল প্রদেশতা লুপা করোর ২৩৯.৩১
কর্নাতকাদা লুপা করোর ৯৪১.০৪
মেঘলয়াদা লুপা করোর ৪৭.৩২৬
নগালেন্দদা লুপা করোর ৬৮.০২
মসিগী অহেনবা শেলগী তেংবাং অসি রাজ্যশিংগী দিস্পোজেলদা হান্ননা শিজিন্নখ্রবা স্তেত দিজাস্তর রেস্পোন্স ফন্দ দা রাজ্যশিংদা কেন্দ্রনা রিলিজ তৌখিবা ফন্দশিংগী মথক্তনি। শেনবা চহি ২০২২-২৩গী মনুংদা কেন্দ্র সরকারনা রাজ্য ২৫দা মখোয়গী এস.দি.আর.এফ.দা লুপা করোর ১৫,৭৭০.৪০ অমসুং এন.দি.আর.এফ.দগী রাজ্য ৪দা লুপা করোর ৫০২.৭৪৪ রিলিজ তৌখ্রে।
কেন্দ্র সরকারনা রাজ্যশিং অসিদা অৱাবা তারবা মতুং খুদক্তা মখোয়দগী মেমোরেন্দম য়ৌরকপা ঙায়বা তৌদনা ইন্তর-মিনিস্ত্রীয়েল সেন্ত্রেল তিমস  দিপ্যুত তৌখি।
স্বরাষ্ট্র মন্ত্রক
কান্ডালা বন্দরে রাসায়নিক, জৈবিক ও পারমানবিক দূর্ঘটনাজনিত আপৎকালীন পরিস্হিতির মোকাবিলায় জাতীয় বিপর্যয় ব্যবস্হাপনা কর্তৃপক্ষের প্রশিক্ষণ কর্মসূচি
জাতীয় বিপর্যয় ব্যবস্হাপনা কর্তৃপক্ষ  গুজরাটের কান্ডালা বন্দরে এক মৌলিক প্রশিক্ষণ কর্মসূচির আয়োজন করছে। ৫ দিনের এই প্রশিক্ষণ কর্মসূচির উদ্দেশ্য হল- রাসায়নিক, জৈবিক, রেডিওলজিক্যাল ও পারমানবিক দূর্ঘনাজনিত আপৎকালীন পরিস্হিতির মোকাবিলায় সচেতনতা বাড়ানো সদা সতর্ক থাকা। সোমবার থেকে এই প্রশিক্ষণ কর্মসূচি শুরু হয়েছে।
দেশের গুরুত্বপূর্ণ সমুদ্র বন্দরগুলিতে এধরণের কর্মসূচি গ্রহণ করা হবে। চতুর্থ পর্যায়ের এই কর্মসূচিতে বন্দর- আপৎকালীন পরিস্হিতি মোকাবিলার সঙ্গে যুক্ত কর্মীদের সুদক্ষ করে তোলা। চলতি বছরের শুরুতে দিকে একই ধরণের প্রশিক্ষণ কর্মসূচি ম্যাঙ্গালোর, কোচি ও নবি মুম্বাই বন্দরে আয়োজন করা হয়েছিল। উল্লেখ করা যেতে পারে, বন্দরে বিপুল পরিমাণ রাসায়নিক, পেট্রোলিয়াম এবং আনবিক পণ্য সামগ্রীর আগমন, পরিবহণ এবং মজুত করে রাখার সময় যেকোন ধরণের আপৎকালীন পরিস্হিতি দেখা দিতে পারে। এধরণের পরিস্হিতি মোকাবিলা করতেই জাতীয় বিপর্যয় ব্যবস্হাপনা কর্তৃপক্ষ দেশের বিভিন্ন গুরুত্বপূর্ণ বন্দরে প্রশিক্ষণ শিবিরের আয়োজন করছে।
(Visitor Counter : 66
প্রধানমন্ত্রীরদপ্তর
জি-২০ শিখর বৈঠকের ফাঁকে ব্রিকস নেতৃবর্গের সঙ্গে এক ঘরোয়া বৈঠকে প্রধানমন্ত্রীর বক্তব্যের অনুবাদ
নয়াদিল্লি, ২৮ জুন ২০১৯
মাননীয়গণ,
প্রথমত আমি রাষ্ট্রপতি বোলসোনারো-কে ব্রাজিলের প্রেসিডেন্ট পদে নির্বাচিত হওয়ার জন্য অভিনন্দন জানাই। ব্রিকস পরিবারে আমি তাঁকে স্বাগত জানাচ্ছি। রাষ্ট্রপতি বোলসোনারো এই বৈঠকের আয়োজন করায় আমি তাঁকে আন্তরিক ধন্যবাদও জানাচ্ছি। এই উপলক্ষে আমি আমাদের বন্ধু রামাফোসাকে দক্ষিণ আফ্রিকার রাষ্ট্রপতি পদে পুনর্নির্বাচিত হওয়ার জন্য অভিনন্দন জানাই।
মাননীয়গণ,
এ জাতীয় ঘরোয়া বৈঠক জি-২০-র মূল বিষয়গুলির ওপর পারস্পরিক মতবিনিময়ের একটা সুযোগ। আমি আজ তিনটি মূল চ্যালেঞ্জের ওপর আলোকপাত করতে চাই। প্রথমত, মন্দা এবং বিশ্ব অর্থনীতিতে অনিশ্চয়তা। একপেশে সিদ্ধান্ত এবং বহুস্তরীয় আন্তর্জাতিক বাণিজ্য ব্যবস্থার যে নিয়মাবলী রয়েছে তাকে প্রভাবিত করছে। অন্যদিকে, উদ্ভূত বাজার অর্থনীতিতে পরিকাঠামো উন্নয়নে ১.৩ ট্রিলিয়ন ডলার ঘাটতির মাধ্যমে সম্পদের অভাব পরিলক্ষিত হচ্ছে। অন্তর্ভুক্তিমূলক এবং সুস্থায়ী উন্নয়নের অগ্রগতি ঘটানো হল আরও একটা বড় চ্যালেঞ্জ। প্রযুক্তির দ্রুত পরিবর্তন ঘটছে। ডিজিটাইজেশন এবং জলবায়ু পরিবর্তন আমাদের কাছে শুধুমাত্র চ্যালেঞ্জস্বরূপই নয়, আগামী প্রজন্মের কাছেও তা এক বড় চ্যালেঞ্জ। উন্নয়ন সঠিক দিশায় পরিচালিত হতে পারে তখনই, যখন তা অসাম্যকে দূর করতে পারে এবং সশক্তিকরণের ক্ষেত্রে অবদান রাখতে পারে। মানবতার কাছে সবথেকে বড় হুমকি হল সন্ত্রাস। এটি শুধুমাত্র নিরীহ মানুষের জীবন কেড়ে নিচ্ছে তাই নয়, আর্থিক প্রগতি এবং সামাজিক সুস্থিতির ক্ষেত্রে তার বিরূপ প্রভাব পড়ছে। সন্ত্রাসবাদ এবং জাতিবাদকে প্রশ্রয় দেওয়ার যাবতীয় সম্ভাব্য পথগুলিকে বন্ধ করতে হবে।
মাননীয়গণ,
যদিও এই সমস্ত সমস্যার ক্ষেত্রে সিদ্ধান্ত গ্রহণ খুব একটা সহজ বিষয় নয়, তবুও সীমিত সময়ে আমি পাঁচটি মূল প্রস্তাব করতে চাই –  ব্রিকস দেশগুলির মধ্যে সমন্বয় খানিকটা হলেও একতরফা সিদ্ধান্তের পার্শ্বপ্রতিক্রিয়া দূর করতে কার্যকরি ভূমিকা নিতে পারে;  সুস্থায়ী উন্নয়নের জন্য তেল ও গ্যাসের মতো প্রয়োজনীয় সম্পদ সব সময়েই কম দামে সহজলভ্য হওয়া উচিৎ;  সদস্য দেশগুলির মধ্যে বস্তুগত ও সামাজিক পরিকাঠামো এবং পুনর্নবীকরণযোগ্য শক্তি কর্মসূচি নিউ ডেভেলপমেন্ট ব্যাঙ্কের অগ্রাধিকারের তালিকায় থাকা উচিৎ;  সারা বিশ্বজুড়ে দক্ষ শ্রমিকের অবাধ যাতায়াত সহজ হওয়া উচিৎ কারণ এর ফলে সেইসব দেশগুলি লাভবান হবে যাদের জনসংখ্যার একটা বিরাট অংশ অবসরকালীন বয়সে পৌঁছে গেছে;  আমি সম্প্রতি সন্ত্রাসবাদের ওপর এক বৈশ্বিক সম্মেলনের আহ্বান জানাই। সন্ত্রাসের বিরুদ্ধে লড়াইয়ে প্রয়োজনীয় সম্মতির অভাব আমাদেরকে অক্ষম করে রাখতে পারে না। সন্ত্রাসবাদের বিরুদ্ধে লড়াইকে অগ্রাধিকারের তালিকায় রাখার জন্য আমি ব্রাজিলকে ধন্যবাদ জানাই।
মাননীয়গণ,
ব্রাসিলিয়াতে ব্রিকস ইকো-সম্মেলনের আমি অপেক্ষায় আছি। এই শিখর সম্মেলন ফলপ্রসূ করতে ভারত সর্বতো সহায়তা দেবে।
আপনাদের অনেক অনেক ধন্যবাদ।
প্রধানমন্ত্রী মূল ভাষণটি হিন্দিতে দিয়েছিলেন
(PG/AB/DM
রেলমন্ত্রক
দেশের শহরগুলিতে ক্রমান্বয়ে আনলক পরিস্থিতিতে ভারতীয় রেল পরিযায়ী শ্রমিকদের ফেরাতে সাহায্য করছে
গত সাত দিনে ৩২.৫৬ লক্ষ যাত্রী রেলযাত্রা করেছেন, যার মধ্যে পরিযায়ী শ্রমিক ও অন্যান্যরা রয়েছেন
নতুন দিল্লি, ১৯ জুন, ২০২১
দেশের শহরগুলিতে ক্রমান্বয়ে আনলক পরিস্থিতির সৃষ্টি হওয়ায় ভারতীয় রেল পরিযায়ী শ্রমিকদের ফিরিয়ে দিতে সাহায্য করছে। গত সাত দিনে, অর্থাৎ ১১ থেকে ১৭ জুনের মধ্যে গড়পড়তা ৩২.৫৬ লক্ষ যাত্রী রেল যাত্রা করেছেন। এরমধ্যে পরিযায়ী শ্রমিক এবং অন্যান্য রয়েছেন। যারা দূরপাল্লার মেল ও এক্সপ্রেস ট্রেনে যাত্রা করেছেন। পরিযায়ী শ্রমিকরা মূলত পূর্ব উত্তর প্রদেশ, বিহার, ঝাড়খন্ড, পশ্চিমবঙ্গ এবং ওড়িশা থেকে বিভিন্ন গন্তব্যস্থলে যেমন, দিল্লি, মুম্বাই, পুনে, সুরাট, আমেদাবাদ এবং চেন্নাইতে ফিরেছেন।
পরিযায়ী শ্রমিকদের কর্মস্থলে ফিরিয়ে দিতে ভারতীয় রেল কোভিড প্রটোকল মেনে স্পেশাল মেল, এক্সপ্রেস ট্রেনের পাশাপাশি হলিডে স্পেশাল এবং সামার স্পেশাল ট্রেন চালাচ্ছে। সমস্ত ট্রেনেই রিজার্ভেশনের ব্যবস্থা রয়েছে।
আগামী দশ দিন, অর্থাৎ ১৯ থেকে ২৮ জুন পর্যন্ত প্রায় ২৯.১৫ লক্ষ যাত্রী, যার মধ্যে পরিযায়ী শ্রমিক রয়েছেন, বিভিন্ন ট্রেনের টিকিট বুক করেছেন।
CG/ SB
(Visitor Counter : 151
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী আগামীকাল ইন্ডিয়া গ্লোবাল উইক ২০২০-র উদ্বোধনী ভাষণ দেবেন
৩০টি দেশের ৫ হাজার অংশগ্রহণকারীর উদ্দেশে প্রধানমন্ত্রী বক্তব্য রাখবেন
নতুন দিল্লি, ৮ জুলাই, ২০২০
প্রধানমন্ত্রী শ্রী নরেন্দ্র মোদী আগামীকাল ইন্ডিয়া গ্লোবাল উইক ২০২০-র প্রথম দিনে উদ্বোধনী ভাষণ দেবেন। তিনদিনের এই অনলাইন সম্মেলনের বিষয় হলো ‘বি দ্য রিভাইভাল : ইন্ডিয়া অ্যান্ড আ বেটার নিউ ওয়ার্ল্ড’। ইন্ডিয়া গ্লোবাল উইক ২০২০-তে বিশ্বের নানা প্রান্তের ৩০টি দেশের ৫ হাজার অংশগ্রহণকারীর সামনে ৭৫টি অধিবেশনে ২৫০ জন বক্তব্য রাখবেন।
এই অনুষ্ঠানে যাঁরা বক্তব্য রাখবেন তাঁদের মধ্যে উল্লেখযোগ্য – বিদেশমন্ত্রী ড. এস জয়শঙ্কর, রেল এবং শিল্প ও বাণিজ্যমন্ত্রী শ্রী পীযুষ গোয়েল, জম্মু-কাশ্মীরের উপ রাজ্যপাল শ্রী জি সি মুর্মু, ঈশা ফাউন্ডেশনের প্রতিষ্ঠাতা সদগুরু আধ্যাত্মিক নেতা শ্রী শ্রী রবিশঙ্কর, ব্রিটেনের বিদেশমন্ত্রী ডোমিনিক র্যা ব, ব্রিটেনের স্বরাষ্ট্র মন্ত্রী প্রীতি প্যাটেল এবং ভারতে নিযুক্ত মার্কিন রাষ্ট্রদূত কেন জাস্টর।
এই অনুষ্ঠানে মধু নটরাজ ‘আত্মনির্ভর ভারত’ এই বিষয়ের উপর একটি সুন্দর উপস্থাপনা তুলে ধরবেন। বিখ্যাত সেতার বাদক পন্ডিত রবিশঙ্করের শততম জন্ম দিবসে তাঁর তিন প্রতিষ্ঠিত ছাত্র একটি সঙ্গীতানুষ্ঠানের মাধ্যমে তাঁকে শ্রদ্ধাজ্ঞাপন করবেন।
(CG/CB/SKD
স্বরাষ্ট্র মন্ত্রক
কেন্দ্রশাসিত অঞ্চলে কোভিড-১৯ সংক্রমণ ঠেকাতে কেন্দ্রীয় স্বরাষ্ট্র সচিব এবং স্বাস্থ্য ও পরিবারকল্যাণ সচিবের ব্যবস্থাপনা পর্যালোচনা
নয়াদিল্লি, ২৯ আগস্ট, ২০২০
পুদুচেরী, লাক্ষাদ্বীপ, আন্দামান ও নিকোবর দ্বীপপুঞ্জ এবং দাদরা ও নগর হাভেলি এবং দমন ও দিউ – কেন্দ্রশাসিত এই অঞ্চলগুলিতে কোভিড-১৯ সংক্রমণ ঠেকাতে আজ কেন্দ্রীয় স্বরাষ্ট্র সচিব এবং স্বাস্থ্য ও পরিবারকল্যাণ সচিব যৌথভাবে একটি পর্যালোচনা বৈঠক করেছেন। ভিডিও কনফারেন্সের মাধ্যমে অনুষ্ঠিত এই বৈঠকে স্বরাষ্ট্র, স্বাস্থ্য ও পরিবারকল্যাণ মন্ত্রকের পদস্থ আধিকারিকরা ছাড়াও কেন্দ্রশাসিত অঞ্চলের আধিকারিকরাও যোগ দিয়েছিলেন।
কেন্দ্রশাসিত অঞ্চলের আধিকারিকরা কোভিড-১৯-এর মোকাবিলায় কি কি ব্যবস্থা নিয়েছেন সে সম্পর্কে বিস্তারিতভাবে কেন্দ্রীয় স্বরাষ্ট্র সচিবকে জানিয়েছেন। নমুনা পরীক্ষা, সংক্রমিতদের হোম আইসোলেশনে পাঠানো, স্বাস্থ্য পরিকাঠামো বৃদ্ধি এবং স্বাস্থ্যকর্মী ও প্যারা-মেডিকেল স্টাফের ব্যবস্থা করা হয়েছে।
কেন্দ্রীয় স্বরাষ্ট্র সচিব এবং স্বাস্থ্য ও পরিবারকল্যাণ সচিব কেন্দ্রশাসিত অঞ্চলের আধিকারিকদের নির্দেশ দিয়েছেন, কোভিড-১৯-এর সংক্রমণ প্রতিহত করতে তাঁরা যেন প্রশাসনিক আধিকারিক, চিকিৎসাকর্মী, প্যারা-মেডিকেল স্টাফ সহ অন্যান্য স্বাস্থ্যকর্মীদের যথাযথভাবে কাজে লাগান।
কোভিড-১৯-এর নমুনা পরীক্ষা, নজরদারি বৃদ্ধি করার পাশাপাশি, সংক্রমিতদের দ্রুত শনাক্ত করে তাঁদের প্রয়োজনীয় চিকিৎসার ব্যবস্থা করা এবং বাড়ি বাড়ি চিকিৎসাকর্মী ও প্যারা-মেডিকেল স্টাফদের পাঠানো, কন্টেনমেন্ট এলাকায় নজরদারি বজায় রাখা এবং স্বাস্থ্য পরিকাঠামো বাড়ানোর জন্য যথাযথ ব্যবস্থা গ্রহণের পরামর্শ দেওয়া হয়েছে। কেন্দ্রশাসিত অঞ্চলের আধিকারিকদের শারীরিক দূরত্ব বজায় রেখে মাস্কের ব্যবহার বৃদ্ধির বিষয়গুলির ব্যাপারেও বিশেষ গুরুত্ব দিতে বলা হয়েছে।
(CG/CB/DM
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং জাতীয় প্রতিরক্ষা কলেজের ৫৯ তম পাঠ্যক্রমের স্নাতক উত্তীর্ণদের সমাবর্তনে ভাষণ দিয়েছেন
নতুন দিল্লি,২৫ সেপ্টেম্বর, ২০২১
দেশের স্বার্থ সুরক্ষায় সশস্ত্র বাহিনীকে ভবিষ্যতের জন্য প্রস্তুত ও কৌশল গঠনের আহ্বান জানিয়েছেন প্রতিরক্ষা মন্ত্রী শ্রী রাজনাথ সিং।নতুন দিল্লিতে আজ জাতীয় প্রতিরক্ষা কলেজের ৫৯ তম পাঠ্যক্রমের স্নাতক উত্তীর্ণদের সমাবর্তনের ভাষণে একথা জানিয়েছেন তিনি।সীমান্ত সমস্যা ও সন্ত্রাস মোকাবিলায় সম্প্রতি কেন্দ্রীয় সরকার দৃঢ় পদক্ষেপ গ্রহণ করেছে বলেওমন্তব্যকরেন তিনি।
শ্রী রাজনাথ সিং জানিয়েছেন যে ভারত একটি শান্তিপ্রিয় দেশ, কিন্তু যদি কেউ অখণ্ডতা ও সার্বভৌমত্বে আঘাত হানা তার যোগ্য জবাব দিতে প্রস্তুত। “অভ্যন্তরীণ এবং বাইরে দেশের হুমকি আর সহ্য করা হবে না" বলেও তিনি জানান।শ্রী রাজনাথ সিং বলেন বালাকোট এবং গালওয়ানে দেশের সেনাবাহিনী সমস্ত আক্রমণকারীদের জন্য যোগ্য জবাব দিয়েছে।
প্রতিরক্ষামন্ত্রী আরও বলেন, আজ বিশ্ব সন্ত্রাসবাদীদের কার্যকলাপের জেরে অস্থিতিশীল প্রভাব এবং বিশেষ করে হিংসাত্মক মৌলবাদী শক্তির বিপজ্জনক অগ্রগতির সাক্ষী থেকেছে। তিনি বলেন, এখন সন্ত্রাসবাদের বিপদের বিরুদ্ধে দায়িত্বশীল দেশগুলি একত্রিত হওয়ার গুরুত্ব উপলব্ধি করতে পেরেছে। তিনি বলেন, এনডিসি সন্ত্রাসবাদের বিরুদ্ধে বন্ধুত্বপূর্ণ দেশগুলোর মধ্যে একটি সাধারণ বোঝাপড়া বৃদ্ধির ক্ষেত্রে এবং এর মোকাবিলা করার জন্য দীর্ঘমেয়াদী সমাধানের পথ খুঁজে পেতে গুরুত্বপূর্ণ ভূমিকা পালন করে থাকে।
আফগানিস্তানের পরিস্থিতি সম্পর্কে মতামত জানাতে গিয়ে শ্রী রাজনাথ সিং বলেন, ঘটনাপ্রবাহ সকলের সামনে সময়ের বাস্তবতা তুলে ধরেছে। তিনি বলেন আফগানিস্তানের পরিস্থিতি থেকে শিক্ষা গ্রহণের প্রয়োজন রয়েছে।
প্রতিরক্ষা মন্ত্রী এনডিসিকে সাইবার, মহাকাশ, কৃত্রিম বুদ্ধিমত্তা সহ নতুন এবং দ্রুত উদীয়মান ক্ষেত্রে বেশি করে মনোযোগ দেওয়ার আহ্বান জানান। 'পৃথিবী এক পরিবার'- এই চিন্তাভাবনা থেকে দেশে এবং বিশ্বব্যাপী হুমকি, সন্ত্রাসের মোকাবিলার জন্য এক সমন্বিত পদ্ধতি তৈরির উপর জোর দেন তিনি।শ্রী রাজনাথ সিং প্রতিরক্ষা ক্ষেত্রে‘আত্মনির্ভরতা’ অর্জনের জন্য সরকারের গৃহীত পদক্ষেপের কথা তুলে ধরেন। শ্রী রাজনাথ সিং এনডিসির উচ্ছ্বসিত প্রশংসা করেন।এনডিসি'র কমান্ড্যান্ট এয়ার মার্শাল দীপ্তেন্দু চৌধুরী অনুষ্ঠানে বক্তব্য রাখেন।শ্রী রাজনাথ সিংহ পাঠ্যক্রমের ৪১ জন স্নাতক উত্তীর্ণকে এম ফিল ডিগ্রি প্রদান করেন।
CG/SS
(Visitor Counter : 158
স্বাস্থ্যওপরিবারকল্যাণমন্ত্রক
ধারাবাহিক ভাবে মৃত্যুর সংখ্যা কমছে; দৈনিক মৃত্যুর সংখ্যা কমে ১০০-র নিচে
মৃত্যু হার কমে হয়েছে ১.৫ শতাংশ; এই হার বিশ্বে অন্যতম সর্বনিম্ন
ভারতে সুস্থতার হার বেড়ে ৯৭.৩১ শতাংশ, যা বিশ্বে অন্যতম সর্বাধিক
কোভিড-১৯-এর বিরুদ্ধে লড়াইয়ে ৮২ লক্ষের বেশি সুফলভোগীর টিকাকরণ
নতুন দিল্লি, ১৪ ফেব্রুয়ারী, ২০২১
ভারতে করোনায় দৈনিক মৃত্যুর সংখ্যা গত বছরের ১লা অক্টোবর থেকে লাগাতার কমে আসছে। এই প্রবণতা অব্যাহত থেকে গত ২৪ ঘন্টায় মৃত্যু হয়েছে কেবল ৯২ জনের।
করোনায় মৃত্যু হার গত ১লা অক্টোবর থেকে ধারাবাহিকভাবে কমতে থাকার ফলে দেশে আজ মৃত্যু হার কমে দাঁড়িয়েছে ১.৪৩ শতাংশ। ভারতে করোনায় এই মৃত্যু হার বিশ্বে অন্যতম সর্বনিম্ন।
দেশে এখনও পর্যন্ত ১ কোটি ৬ লক্ষের বেশি করোনা রোগী আরোগ্যলাভ করেছেন। গত ২৪ ঘন্টায় সুস্থ হয়েছেন ১১,০১৬ জন। দেশে সুস্থতার হার বেড়ে হয়েছে ৯৭.৩১ শতাংশ, যা বিশ্বে অন্যতম সর্বাধিক। সুস্থতার সংখ্যা এবং আক্রান্তের সংখ্যার মধ্যে ফারাক আজ আরও বেড়ে হয়েছে ১ কোটি ৪ লক্ষ ৭৪ হাজার ১৬৪।
কোভিড-১৯-এর বিরুদ্ধে লড়াইয়ে টিকাকরণ কর্মসূচীর আওতায় দেশে আজ সকাল ৮টা পর্যন্ত ৮২ লক্ষ ৬৩ হাজার ৮৫৮ সুভলভোগীকে টিকা দেওয়া হয়েছে। এরমধ্যে, ৫৯ লক্ষ ৮৪ হাজার ১৮-জনকে টিকার প্রথম ডোজ এবং ২৩ হাজার ৬২৮ জনকে টিকার দ্বিতীয় ডোজ দেওয়া হয়েছে। উল্লেখকরা যেতে পারে, টিকার প্রথম ডোজ নেওয়ার পর যাদের ২৮ দিন সম্পূর্ণ হয়েছে, তাদের শনিবার থেকে দ্বিতীয় ডোজ দেওয়া শুরু হয়েছে। পশ্চিমবঙ্গে ৫ লক্ষ ১২ হাজার ৭৭২ জনকে টিকার প্রথম ডোজ এবং ২,৩৪৫ জনকে দ্বিতীয় ডোজ দেওয়া হয়েছে। এরফলে, রাজ্যে টিকা গ্রহিতা সুফলভোগীর সংখ্যা ৫ লক্ষ ১৫ হাজার ১১৭।
টিকাকরণ অভিযানের ২৯-তম দিনে ২ লক্ষ ৯৬ হাজার ২১১ জনকে টিকা দেওয়া হয়েছে। টিকা গ্রহিতা মোট সুফলভোগীর ৬৮.৫৫ শতাংশই ১০টি রাজ্যের বাসিন্দা।
দেশে গত ২৪ ঘন্টায় আরোগ্যলাভকারীদের ৮১.৫৮ শতাংশই ৬টি রাজ্যের বাসিন্দা। কেরালাতে একদিনে সর্বাধিক ৫,৮৩৫ জন আরোগ্যলাভ করেছেন। মহারাষ্ট্রে সুস্থ হয়েছেন ১,৭৭৩ জন এবং তামিলনাড়ুতে ৪৮২ জন আরোগ্যলাভ করেছেন।
ভারতে মোট করোনায় আক্রান্তের কেবল ১.২৬ শতাংশই সুস্পষ্টভাবে করোনায় আক্রান্ত। দেশে আজ করোনায় আক্রান্তের সংখ্যা কমে হয়েছে ১ লক্ষ ৩৭ হাজার ৫৬৭।
দশে গত ২৪ ঘন্টায় নতুন করে আক্রান্তদের ৮৬.২৫ শতাংশই ৬টি রাজ্য থেকে। কেরালা থেকে একদিনে সর্বাধিক ৫,৪৭১ জন আক্রান্ত হয়েছেন। মহারাষ্ট্রে আক্রান্তের সংখ্যা ৩,৬১১।
দেশে গত ২৪ ঘন্টায় করোনাজনিত কারণে মোট মৃত্যু ৭৮.৩ শতাংশ ৬টি রাজ্য থেকে। মহারাষ্ট্র থেকে একদিনে সর্বাধিক ৩৮ জনের মৃত্যু হয়েছে। কেরালাতে মারা গেছেন ১৬ জন। তামিলনাড়ু ও ছত্তিশগড়ে মৃত্যু হয়েছে ৫ জন করে রোগী।
বিজ্ঞানওপ্রযুক্তিমন্ত্রক
লকডাউনের মধ্যে শ্রী চিত্রা তিরুনাল ইন্সটিটিউট ফর মেডিকেল সায়েন্সেস অ্যান্ড টেকনোলজি গবেষণা ও উন্নয়ন, প্রযুক্তি ও উদ্ভাবনমূলক পদ্ধতির সাহায্যে কোভিড-১৯ মহামারী মোকাবিলায় উদ্যোগী হচ্ছে
নয়াদিল্লি, ২৯ এপ্রিল, ২০২০
কেন্দ্রীয় বিজ্ঞান ও প্রযুক্তি দপ্তরের অধীন জাতীয় স্তরের গুরুত্বপূর্ণ প্রতিষ্ঠান শ্রী চিত্রা তিরুনাল ইন্সটিটিউট ফর মেডিকেল সায়েন্সেস অ্যান্ড টেকনোলজি  কোভিড-১৯ এর বিরুদ্ধে ভারতের লড়াইয়ে গবেষণা, প্রযুক্তি ও উদ্ভাবনমূলক পদ্ধতি নিয়ে এগিয়ে এসেছে। দেশের অগ্রণী এই প্রতিষ্ঠানটির একাধিক কর্মী কোয়ারেন্টাইনে থাকা সত্ত্বেও কোভিড-১৯ জনিত অসুখ মোকাবিলায় সংস্হাটি একাধিক প্রযুক্তিগত সমাধানসূত্র বের করেছে। উল্লেখ করা যেতে পারে, এই প্রতিষ্ঠানের একজন চিকিৎসকের নমুনায় কোভিড-১৯ সংক্রমণ ধরা পড়ার পর অধিকাংশ কর্মীকে কোয়ারেন্টাইনে পাঠিয়ে দেওয়া হয়। জটিল এই পরিস্থিতিতে কোভিড-১৯ মোকাবিলায় এই প্রতিষ্ঠান এমন এক ধরনের নমুনা পরীক্ষা কিট আবিষ্কার করেছে, যা দেশে র্যা পিড টেস্টিং বা দ্রুততার সঙ্গে নমুনা পরীক্ষার চাহিদা মেটাতে সক্ষম। এই নমুনা পরীক্ষা কিটের সাহায্যে ১০ মিনিটের মধ্যে কোভিড সংক্রমণ হয়েছে কিনা তা জানা যেমন সম্ভব, তেমনই দু’ঘন্টার কম সময়ে নমুনা পরীক্ষার পরিণাম পাওয়া যায়। প্রত্যেকবার একসঙ্গে একটি কিটের সাহায্যে মোট ৩০টি নমুনা পরীক্ষা করা সম্ভব। এর ফলে, দ্রুততার সঙ্গে নমুনা পরীক্ষায় সময় যেমন সাশ্রয় হয়, তেমনই একই কিটের সাহায্যে অল্প খরচে অনেকগুলি নমুনা পরীক্ষা করা যায়। জাতীয় স্তরের এই প্রতিষ্ঠানটি এমন এক ধরনের আল্ট্রা ভায়োলেট আলোকরশ্মী বিকিরণকারী ফেস মাস্কের ডিসপোজাল বিন তৈরি করেছে, যা হাসপাতালগুলিতে স্বাস্থ্য কর্মীদের ব্যবহৃত ফেস মাস্ক থেকে সংক্রমণের সম্ভাবনা দূর করতে সক্ষম। এই দুটি সৃজনশীল উদ্ভাবনের পাশাপাশি, প্রতিষ্ঠানটি কোভিড-১৯ এ সংক্রমিত ব্যক্তির শ্বাস ছাড়ার সময় নাক থেকে জীবাণু যুক্ত যে তরল বের হয় সেটিকে তক্ষুনি শুষে কঠিন আকারে পরিণত করার জন্য অতিশোষক একটি পদার্থ উদ্ভাবন করেছে। এর ফলে কোভিড-১৯ রোগী এবং তাঁর সংস্পর্শে আসা অন্যদের দেহ জীবাণু মুক্ত থাকা সম্ভব। এছাড়াও, এই প্রতিষ্ঠানের তৈরি টেলিফোন বুথের মতো ডিসইনফেকটেড এক্সামিনেশন বুথ বা চার দিক বন্ধ এক কক্ষ তৈরি করেছে, যেখানে চিকিৎসকের সঙ্গে রোগীর সরাসরি যোগসূত্র ছাড়াই চিকিৎসা পরামর্শ দেওয়া সম্ভব। এ ধরনের এক্সামিনেশন বুথ সংক্রমণ রোধে গুরুত্বপূর্ণ ভূমিকা নিচ্ছে।
বিজ্ঞান ও প্রযুক্তি-ভিত্তিক এই প্রতিষ্ঠানটি গবেষণা ও উন্নয়নমূলক কাজের জন্য বিশ্ববিদ্যালয়ের মর্যাদা পেয়েছে। এর ফলে, এই প্রতিষ্ঠান থেকে গবেষণাধর্মী কাজকর্ম ও প্রশিক্ষণের সুযোগ-সুবিধা গড়ে উঠেছে। প্রতিষ্ঠানের তিনটি বিভাগ রয়েছে, যেখানে সুপার স্পেশালিটি হাসপাতাল ভবন সহ একটি বায়োমেডিকেল টেকনোলজি বিভাগ এবং একটি জনস্বাস্থ্য গবেষণা ক্ষেত্রে শিক্ষামূলক কেন্দ্র রয়েছে। প্রতিষ্ঠানের এই তিনটি শাখা হৃদরোগ ও স্নায়ুর অসুখের মতো চিকিৎসা ক্ষেত্রে উন্নত মানের পদ্ধতি উদ্ভাবনের কাজে যুক্ত রয়েছে।
(CG/BD/SB
অর্থমন্ত্রক
২ থেকে ৫ কোটি টাকা পর্যন্ত ব্যক্তি-বিশেষের করযোগ্য আয়ের ক্ষেত্রে কর হার ৩ শতাংশ এবং ৫ কোটি টাকা বা তার বেশি আয়ের ক্ষেত্রে কর হার ৭ শতাংশ বৃদ্ধি করা হয়েছে
নয়াদিল্লি, ০৫ জুলাই, ২০১৯
২ কোটি থেকে ৫ কোটি টাকা পর্যন্ত উচ্চ আয়ের শ্রেণীভুক্ত ব্যক্তি-বিশেষের উপার্জনের ক্ষেত্রে কর হার ৩ শতাংশ বাড়ানোর প্রস্তাব করা হয়েছে কেন্দ্রীয় বাজেটে। সংসদের আজ ২০১৮-১৯ – এর সাধারণ বাজেট পেশ করে অর্থমন্ত্রী শ্রীমতী নির্মলা সীতারমন আরও জানান, ব্যক্তি-বিশেষের ক্ষেত্রে ৫ কোটি বা তার বেশি উপার্জনের ক্ষেত্রে ৭ শতাংশ কর আরোপের প্রস্তাব রয়েছে। তিনি আরও বলেন, ক্রমবর্ধমান আয়ের সীমার বিষয়টিকে বিবেচনায় রেখে উচ্চ আয়ের শ্রেণীভুক্ত মানুষ যাতে দেশের উন্নয়নে আরও বেশি অবদান রাখতে পারেন, তার জন্য এই পদক্ষেপ। করদাতাদের ধন্যবাদ জানিয়ে শ্রীমতী সীতারমন বলেন, দেশ গঠনে এরা গুরুত্বপূর্ণ ভূমিকা পালন করছেন। স্বল্প ও মাঝারি আয়ের মানুষের ওপর থেকে করবোঝা দূর করতে অতীতে একাধিক পদক্ষেপ নেওয়া হয়েছে বলে উল্লেখ করে তিনি বলেন, যাঁদের বার্ষিক আয় ৫ লক্ষ টাকা পর্যন্ত তাঁদের আর কর দেবার প্রয়োজন নেই। স্বনিযুক্তির সঙ্গে যুক্ত ব্যক্তিরা ছাড়াও ক্ষুদ্র ব্যবসায়ী, চাকুরিজীবী এবং প্রবীণ নাগরিকরা উপকৃত হবেন বলে তিনি জানান।
CG/BD/SB
(Visitor Counter : 81